
Dokument i saka
Kommunal planstrategi 2020-2023
Varsel om oppstart og høyring av planprogram for kommuneplanens arealdel, 19.08.21
Planprogram for rullering av Kommuneplanens arealdel, 15.09.2022, sak 65/22
Inkludering av kommunedelplanar i rullering av arealdelen, 14.09.2023, sak 99/23
Arealstrategiar for rullering av KPA, 16.04.2024, sak 52/24
Grovsiling av innspel, 19.11.2024, sak 156/24
Planvask i KPA, 19.02.2025, sak 27/25
Planvask i KPA, 30.04.25, sak 52/24
Kvalitetsnorm for villrein
Tiltaksplanar for villreinområda
Arbeidet med felles sti- og løypeplan for Hardangervidda
Ot.prp. nr 32 (2007-2008) s. 224-225
Bakgrunn
I tråd med kommunal planstrategi 2020-2023 vart det sett i gang rullering av kommuneplanens arealdel (KPA) i 2022. Gjeldande arealdel trådte i kraft i 2011 og det er behov for ei oppgradering av denne, slik at arealdelen er i tråd med nye føringar, regelverk og ny politikk. 

Kommuneplanen er kommunen sitt overordna strategiske styrkingsverktøy og er sett saman av ein arealdel og ein samfunnsdel. Den gjev rammer og retning for kommunen si planlegging og utvikling framover, med vekt på samfunns-, teneste-, og arealutvikling i kommunen. 

Prosess
Det vart varsla oppstart av rullering av KPA 19.08.2021, med frist for innspel 01.11.2021. Planprogrammet for rulleringa vart vedteke i kommunestyret 19.09.22, sak 65/22. I eiga sak til kommunestyret 14.09.2023, sak 99/23, vart det vedteke å inkludere KDP Åmot og KDP Rauland. Det vart vedteke arealstrategiar i kommunestyret 16.04.24, sak 52/24, desse har lagt føringar for viktige tema i prosessen med å lage eit framlegg til ny arealdel. 

Sak om grovsiling av innspel vart handsama i kommunestyret 19.11.2024, sak 156/24. 
Samstundes med arbeidet med arealdelen er det gjort eit arbeid knytt til planvask. Det vart presentert ei sak i plan- og miljøutvalet 19.02.25, og 30.04.2025 med prinsipp og føringar for planvask i arealdelen, saka vert handsama i kommunestyret 30.05.2025. 

Parallelt med arbeidet med KPA har det gått fleire prosessar knytt til omsynet til villrein. Det gjeld både tiltaksplanarbeidet (som er forsinka), arbeidet med ein felles sti- og løypeplan for Hardangervidda og arbeid med ein rapport frå Ad-hoc utvalet i Vinje som skal sjå på område for ferdelsrestriksjonar for å betre tilhøva for villreinen. Det har vore krevjande å samkøyre alle desse. Det ligg klare forventingar til at kommunane innarbeidar framlegg til tiltak i sine overordna planar. Administrasjonen har gjort eit forsøk på å innarbeide resultat og signal frå desse prosessane inn i arealdelen. 

Medverking
Det vart arrangert ungdomsmøte 02.11.2023 og plan- og miljøutvalet var på ein todagars synfaring 6-7 Juni 2024. Det har i tillegg vore eit arbeidsmøte med kommunestyret.  Administrasjonen har hatt to planforum med regionale myndigheitar for å avklare prinsippielle spørsmål og føringar. Det har i tillegg vore dialog med fylkeskommune og statsforvalter for å avklare spørsmål knytt til deira fagområde, som har dukka opp undervegs i prosessen. Det har vore eit møte med villreinnemdene og villreinsenteret, og dialog pr telefon/epost. Administrasjonen hatt jamnleg dialog med dei andre verksemdene i kommunen knytt til deira fagfelt. 

Kommunen har leigd inn Asplan Viak som konsulent for planarbeidet.

Dersom det vert vedteke å leggje framlegg til ny KPA ut på høyring og offentleg ettersyn vil det bli arrangert høyringsmøter gjennom sumaren. Det er tenkt eit folkemøte, i tillegg ser administrasjonen for seg å setje av tre dagar med open kontordag på tre ulike stadar i kommunen. Slik at dei som ynskjer det kan møte opp her, og stille spørsmål direkte utan avtale, det vil vere eit lågterkseltilbod til dei som ikkje kan eller vil på eit stort folkemøte. 
Grep som er gjort i ny arealdel
Framlegg til ny KPA legg ikkje opp til store naturinngrep eller utbyggingar. Planen tek i stor grad omsyn til sårbar natur og reduserar utbyggingspotensialet i kommunen. Samstundes som den strammar opp sentrumsområda og legg klare føringar for sentrumsutvikling og variert bustadbygging i kommunen. Det vart vedteke å inkludere KDP Åmot og KDP Rauland. Dette har gjort til at ein har hatt høve til å sjå sentrumsområda i høve utviklingsretning av både sentrum, bustad og næring. 

Villrein
Det har vore eit stort fokus på villrein i arbeidet med rullering av KPA. Bakgrunnen for framlegg til tiltak for å ta omsyn til villreinen i KPA er mellom anna bygd på arbeidet med kvalitetsnormen, arbeidet med tiltaksplanane, arbeidet med felles sti- og løypeplan for Hardangervidda og framlegg til rapport frå Ad-hoc utvalet, som vert handsama i PMU 21.05.25 med mandat «Med heimel i kommunelova § 5-7 blir det oppretta eit Ad-hoc utval med mandat til å kome med framlegg til soner der ferdselen blir regulert eller innskrenka, for å betre villreinens levekår på Vinje sin del av Hardangervidda.»

Tiltak som blir lagt inn i felles sti– og løypelan for Hardangervidda vil ikkje vere juridisk bindande, administrasjonen erfarer også at tiltaksplanarbeidet i fyrste omgang er basert på stor grad av frivilligheit (ut i frå signal frå andre tiltaksplanar som er utarbeidd). Ved å inkludere desse tiltaka i KPA, gjer me dei juridisk bindande og har høve til å følge dei opp. 
 
Konkrete tiltak som ligg i planframlegget med omsyn til villrein
· Soner med forbod mot overnatting utomhus langs Kvenna. Det er populært å padle Kvenna, og ferdselen her har auka gjennom fleire år. Kvenna er i utgangspunktet ei naturleg barriere for villreinen, og turistar som overnattar langs Kvenna kan forsterke barriereeffekten slik at reinene slit med å krysse Kvenna. I tråd med framlegg til rapport frå Ad-hoc utvalet og arbeid med sti- og løypeplan for Hardangervidda er det langt inn soner ved viktige kryssingspunkt (trekksoner) langs Kvenna og ved Gjuvsjåen med forbod for overnatting utomhus. Det har vore dialog med grunneigarar, grunneigarlag og DNT Mogen. Alle stiller seg positive til tiltaket. Det vil framleis vere høve til å padle Kvenna, men overnatting må skje langs vatn på strekningen (der kan ikkje reinen krysse). 
· LNF- føremålet er delt i «vanleg LNF» og LNF med omsyn til villrein (LNF 2). Føresegnene i sone LNF2 er strengare. 
· Det er framlegg om ei sone frå Bitdalen til Songa med ferdselsrestriksjonar i tidsrommet 20. april – 15. juni av omsyn til viktig kalvings- og oppvekstområde for villrein. Det er lagt inn unntak for stadbunden næring (bygningar/aktivitet som det av omsyn til gardsdrifta er naudsynt å ha/gjennomføre på staden) og rettighetshavarar. Administrasjonen har tatt kontakt med grunneigarane innanfor sona (det har ikkje lykkast å få tak i alle). Innanfor sona er det berre eit fåtal av grunneigarane som er negative. Elles syns alle andre at dette var eit godt tiltak for villreinene og ynskjer tiltaket velkomen, men dei var opptekne av tilgang til eigen eigedom ved behov. Dei stadfestar ei veldig auke i bruken av fjellområdet i ei sårbar tid. Avgrensinga for sona er laga med utgangspunkt i villreinens bruk av området dei siste ti-åra og viktige fokusområdet og influensområde frå arbeidet med kvalitetsnormen. 
· Det er lagt inn framlegg om at vegar som enkelt leiar folk inn i villreinområde skal haldast stengt for allmenn ferdsel fram til 15. Juni (Songavegen, Vådalen, Kromvikivegen, Bordalsvegen og Stokketjønnvegen). Også her er det unntak for stadbunden næring. 
· Utfartsparkeringa til SVV ved Stokketjønn vert stengt for allmenn ferdsel og kun til bruk for hyttefeltet og Karten fjellkyrkje. Parkeringsutfordringane til dette hyttefeltet har vore tema i kommunen i mange år. Det har vore ynskje om å brøyte Stokketjønnvegen vinterstid. Dette la kommunen ned eit forbod mot i 2022, i påvente av ei avklaring i arealdelen. I møte med villreinnemnd og villreinsenter rår dei sterkt i frå å brøyte Stokketjønnvegen vinterstid.  Brøyting av vegen kan opplevast som ei barriere for reinen, og vinterbrøytt veg kan føre til auka bruk av hyttene i eit særleg sårbart område. I KPA vert det lagt opp til at vinterparkering til Stokketjønn skal skje på dagens parkering, parkeringa til SVV og på Stokketjønn seter. 

Plan- og bygningslova § 11-11 nr 6 gjev kommunen adgang til å regulere ferdsel i område med særskilte verneomsyn. I Ot.prp. nr 32 (2007-2008) side 224-225 er kalvingsområde for villrein trekt fram som eit eksempel på eit slikt område der denne paragrafen kan nyttast. Likevel er det litt nybrottsarbeid, særleg når det gjeld områda langs Kvenna som ligg innanfor verneområdet for Nasjonalparken. Kommunedirektøren meiner dette er viktige og naudsynte tiltak for villreinen. Dersom framlegg til arealdel vert lagt ut til høyring og offentleg ettersyn med føreslegne tiltak – vil kommunen kunne få viktige innspel og attendemeldingar på framlegg til tiltak og planframlegget kan justerast ved behov, før andre gongs handsaming. 

Planvask
I eiga sak til plan- og miljøutvalet 19.02.2025, sak 27/25 og 30.04.2025, sak 60/25 (som også er til handsaming i kommunestyret samstundes med denne saka) vart det teke stilling til prinsipp og framgangsmåte for planvask i samband med arbeidet med kommuneplanens arealdel. I framlegg til ny KPA er fylgjande vedtak lagt til grunn. 
[image: ]

Framlegg til ny arealdel vert lagt fram utan nye område eller kvoter til fritidsføremål. I tillegg er eksisterande kvoter og område frå gjeldande KPA og KDP ikkje teke med vidare i ny plan. Dette utgjer omlag 100 tomter spreidd rundt i kommunen (tomtene i reguleringsplanane Nystog og Kjøytevikje kjem i tillegg). I tillegg til dette er omlag 2000 daa byggjeområde som ikkje er regulert teke ut. Alle som får sine eigedomar direkte berørt av rulleringa av arealdelen vil få eige brev når saka blir sendt ut på høyring, slik at dei får høve til å uttale seg. I kombinerte bygge- og anleggsføremål (KBA) i Raulandsgrend er det ikkje høve til å byggje fleire fritidsbustadar, men nokre av områda opnar opp for å byggje hotell/leiligheitar og utleigehytter (varme senger). Dette er eit viktig tiltak for å ha høve til å byggje varme senger i tilknyting til Raulandsfjell dersom det kjem i gang att. 

Retningsliner for dispensasjon
I gjeldande KPA ligg det ved eit notat som opnar for å skilje frå tomter ved særskilte høve. I sak om grovsiling, handsama i KST 30.10.24, sak 126/24 vart det vedteke at «Administrasjonen skal arbeide med eit notat liknande det som er i gjeldande arealdel for å lage vilkår til å handsame dispensasjonssaker.» I framlegg til ny KPA er dette løyst med å leggje eit eige punkt med retningsliner i føresegnene som opnar for dispensasjon frå pkt 5.1 under visse føresetnadar. 

5.3 Retningsliner for dispensasjon for spreidd utbygging av næring, bustad og fritidsbustad. 
Dispenasjon frå pkt 5.1 for etablering av spreidde bustadar eller fritidsbustadar kan innnvilgast dersom følgjande kriteria er innfridd og tiltaket elles er i samsvar med fellesføresegnene i kap.1:
· Fristidsbustad: Tiltaket støttar opp under busetting og generasjonsskifte i grendene.
· Tiltaket ligg ikkje innanfor LNF2, omsynssone for villrein (H560_X) eller over tregrensa.
· Tiltaket er ikkje i konflikt med viktige friluftslivsområde, verdifulle naturtypar og sårbare artar, kulturminner og –miljø, verdifulle kulturlandskap, dyrka mark, myr, skog med høg bonitet, drikkevasskjelder eller verdifulle lausmasseressursar.
· Trafikksikker tilkomst er dokumentert. For bustadar må trafikksikkerheit for skulebarn på skuleveg, eventuelt fram til skulebuss vere dokumentert.
· Bygg og andre tiltak er tilpassa terreng og eksisterande bygg.
· Krav i støyretningslina T-1442 er innfridd.
· Krav til avkøyring, vatn, avløp og naturfare jf PBL §§27-28 er dokumentert.
· Søknad om frådeling er sendt til uttale til regional styresmakter.

Bustad
Det er lagt inn nye areal med bustadføremål både i Åmot og Rauland sentrum. 

I saka om grovsiling av arealinnspel (KST 30.10.24, sak 126/24 ) vart det vedteke at alle innspel om bustadområde skulle takast med vidare og konsekvensvurderast. På to føreslegne bustadområde i Åmot, vestsida av Ormetjønn og utviding av Surgravfeltet, var grunneigarane negative til å leggje bustadføremål. Rundt Ormetjønn er det mykje urørt natur og det er ikkje lagt opp noko infrastruktur. Framlegg om ei utviding nord for Surgrav bustadfelt gjeng over dyrka mark som grunneigar vil halde til garden. Det er etter konsekvensvurderinga vurdert å ikkje leggje bustadføremål på desse to områda, og halde på LNF-føremålet. Det er gjort ei utviding av feltet Juvbakk som vil kunne dekke behovet for nye bustadutvikling i Åmot. 

I Rauland er det og lagt eit kombinertføremål for bustad og fritidsbustader på nokre område som tidlegare har hatt arealføremål fritidsbustad. Dette opnar for at einingar kan byggjast som/bruksendrast til bustad i desse områda. Fritidsbustader i desse områda kan ein berre byggje etter gjeldande reguleringsplanar, det opnast ikkje for nye einingar utover det.
Hyttefeltet Steinbakken er sett av til reint bustadføremål. 


Kulturmiljø og landskap av nasjonal interesse
Riksantikvaren har foreslått to område i Vinje som skal inn i oversikten over Kulturmiljø og landskap av nasjonal interesse. Dette er Austbø, Lognvik og Øygarden og Møsstrond. Desse areala har fått omsynssone H570_4 med tilhøyrande retningsliner pkt 6.7 i førsegnene.  

Vurdering
Vurdering etter naturmangfoldloven §§ 8-12
Naturmangfoldloven § 7 stiller krav til kommunens handsaming av plansaker og seier fylgjande: Prinsippene i §§ 8 til 12 skal legges til grunn som retningslinjer ved utøving av offentlig myndighet, herunder når et forvaltningsorgan tildeler tilskudd, og ved forvaltning av fast eiendom. Vurderingen etter første punktum skal fremgå av beslutningen.

Dette betyr at kommunen må gjere ei sjølvstendig vurdering av planforslaget opp mot prinsippa i naturmangfaldloven § 8-12. Dette er mellom anna for å gjere ei kvalitetssikring av informasjonen som er utarbeidd av konsulenten. 

Denne vurderinga ligg vedlagt i vedlegg 1. 

Villrein
Både kommunen, grunneigarar og villreinforvaltning opplever ei sterk auke i ferdsel inn i viktige villreinområde. Lokalt er det mange populære toppturar inn i sårbare område som folk tar seg inn til på ski. Dagens samfunn med moderne turutstyr og sosiale media for å fronte særeigne turmål gjer at eit stadig større publikum får informasjon om, og har høve til, å ta seg til turområde som kanskje tidlegare ikkje har vore nytta i like stor grad. Vegane som vert foreslått å halde stengt til 15. juni leiar folk lett inn i område som er viktige for villreinen, særleg på våren. Eit godt eksempel på at dette kan vere eit naudsynt tiltak er årets påske. Villreinen var i Vaadalen og det vart advart på ulike plattformar mot å reise dit på tur. Likevel er det dokumentert mellom 50-100 bilar på parkeringa i Vaadalen fleire dagar i påska. Etter påske er villreinen skremt vekk frå områda (sjå skjermdump nedom).
Kommunedirektøren meiner ei stenging av desse vegane for allmenn ferdsel vil vere eit godt verkemiddel for å hindre folk å ferdast i området på den mest sårbare tida for villreinen.

11. April – 21. April	                                          21. April – 25. April

Me har arbeidd opp mot både Statsforvalter og fylkeskommune for å avklare om tiltaka me legg inn er juridisk korrekte. Det er tydeleg at det er opning i lovverket for å nytte PBL § 11-11 nr 6 til å regulere ferdsel i viktige kalvingsområde for villrein. Dette verkemiddelet er lite praktisert. 

Eit anna spørsmål er sonene som er lagt inn med forbod mot overnatting utomhus som ligg innanfor vernegrensa for Hardangervidda Nasjonalpark, og om KPA kan overstyre verneforskriften i dette området. Dette har me utfordra juridisk avdeling hjå Statsforvaltaren på, og førebels fått signal om at dette kan kommunen gjere. Uavhengig av om KPA vert førande her – vil det å leggje inn sonene vere eit tydeleg signal til dei som forvaltar verneforskriften og ferdast i området. Dersom det blir vedteke å leggje framlegg til KPA ut på høyring slik det ligg føre vil me kunne få viktige svar og avklaringar på dette i høyringsperioden. Det er sterke virkemiddel som vert teke i bruk og ein kan rekne med motstand, men så og seie samtlege grunneigarar som administrasjonen har vore i dialog med er positive til dette og ønsker det velkomen. Det vil bli sendt ut brev til grunneigarar og rettshavarar som blir råka av desse grepa i høyringsperioden, for å gjera dei merksame på det og oppfordre dei til å koma med tilbakemeldingar. 

Det har vore ein vår der mange prosessar som omhandlar villrein pågår samstundes, og det har vore krevjande å koordinere dette inn i KPA. Det er no gjort eit framlegg til plan som i stor grad tar omsyn til sårbare villreinområde i kommune. Om alle tiltak er fornuftige eller gjennomførbare har me endå ikkje landa – og kommunedirektøren er open for at det kan koma innspel i høyringsperioden som kan føre til endringar i planframlegget. 

Det er viktig å hugse på at villreinen er ein paraplyart, og ved å ta omsyn til villrein – vil ein samstundes verne om andre sårbare og viktige artar og naturområde. Det er fort å tenke at der berre er villreinen ein skal ta omsyn til, men i villreinens leveområde er det mange andre omsyn som og vert vektlegt når desse tiltaka vert fremja. Kommunedirektøren meiner planen som er lagt fram no, tar viktige grep for å verne om sårbare naturverdiar. 


















Næringsareal
Planen legg til rette for areal til etablering av datasenter i Arabygdi. Det er elles lite nye område som er sett av til næring. Det bør vere eit mål om å utnytte eksisterande næringsareal betre enn dei er i dag. Fleire næringsareal har potensiale for ei høgare utnytting. 

I Åmot er det avgrensa med næringsareal i høve slik det ligg i dagens kommunedelplan. I illustrasjonen nedanfor ser ein utkast til ny plan til venstre, og gamal plan til høgre. 

Ut i frå ei planfagleg vurdering er næringsarealet avgrensa til dagens bruk av området. Ny avgrensing går langs ein bekk og på andre sida av denne bekken skrår arealet oppover mot E-134. Ei etablering av næring her vil kunne bli synleg frå fleire stadar i Åmot. 

Kommuneadministrasjonen er gjort kjent med at det er ein næringsaktør som har konkrete planer om å utvikle området som det er framlegg om å ta ut. Området ligg sentrumsnært og i nær tilknyting til eksisterande næringsareal. Ved ei eventuell utvikling av dette området må det skje gjennom reguleringsplan og ein kan då leggje føringar for handtering av både bekken og terrenget, dersom ein ser behov for det. Etter ei samla vurdering gjer difor kommunedirektøren framlegg om at næringsarealet vert utvida tilsvarande dagens KDP, men med ei grøn sone langs vassdraget. 


[bookmark: Innstilling]Kommunedirektøren sitt framlegg til vedtak
Framlegg til Kommuneplanens arealdel, vert sendt ut på høyring og lagt ut til offentleg ettersyn i medhald av pbl § 12-10, med fylgjande endringar:

· Næringsområde i Åmot NÆ3 vert utvida i samsvar med dagens KDP.



[bookmark: UtvalgsNavn][bookmark: MØTESAKSNR][bookmark: MøteDato]Ungdomsrådet si handsaming av sak 10/2025 i møtet den 26.05.2025
Røysting
[bookmark: Behandling]Kommunedirektøren sitt framlegg til vedtak blei samrøystes vedteke.


Vedtak
[bookmark: Vedtak]Framlegg til Kommuneplanens arealdel, vert sendt ut på høyring og lagt ut til offentleg ettersyn i medhald av pbl § 12-10, med fylgjande endringar:
· Næringsområde i Åmot NÆ3 vert utvida i samsvar med dagens KDP.


--- slutt på saksprotokoll ---
________________________________________________________________________
[bookmark: UtvalgsNavn_0][bookmark: MØTESAKSNR_0][bookmark: MøteDato_0]Eldrerådet si handsaming av sak 9/2025 i møtet den 19.05.2025
Røysting
[bookmark: Behandling_0]Rådet fann samrøystes Øystein Høgetveit (SV) ugild i saka. Jmfr. forvaltningslova §6, 2. ledd. Ingen møtte som vara.
 
Framlegg frå rådet:
Eldrerådet tek framlegg til rullering av kommuneplanens arealdel 2019-203 - fyrste gongs handsaming, planID 20200003 til orientering med følgjande innspel til planarbeidet:
· Ved utarbeiding av reguleringsplanar innanfor sentrumsføremål eller sentrumsnært, skal det vurderast areal til bustader/leilighetar til eldre og personar med nedsett funksjonsemne. Dette punktet vert lagt inn i føresegn 1.1b.
· Det er viktig at det vert planlagt universelt utforma turveg rundt Ormetjønn. Dette skal innarbeidast i føresegnene.
 
Eldrerådet sitt framlegg blei samrøystes vedteke.


Vedtak
[bookmark: Vedtak_0]Eldrerådet tek framlegg til rullering av kommuneplanens arealdel 2019-203 - fyrste gongs handsaming, planID 20200003 til orientering med følgjande innspel til planarbeidet:
· Ved utarbeiding av reguleringsplanar innanfor sentrumsføremål eller sentrumsnært, skal det vurderast areal til bustader/leilighetar til eldre og personar med nedsett  funksjonsemne. Dette punktet vert lagt inn i føresegn 1.1b.
· Det er viktig at det vert planlagt universelt utforma turveg rundt Ormetjønn. Dette skal innarbeidast i føresegnene.


--- slutt på saksprotokoll ---
________________________________________________________________________
[bookmark: UtvalgsNavn_1][bookmark: MØTESAKSNR_1][bookmark: MøteDato_1]Rådet for personar med funksjonsnedsettingar si handsaming av sak 7/2025 i møtet den 19.05.2025
Røysting
[bookmark: Behandling_1]Framlegg frå rådet:
Rådet for personar med funksjonsnedsettingar tek framlegg til rullering av kommuneplanens arealdel 2019-203 - fyrste gongs handsaming, planID 20200003 til orientering med følgjande innspel til planarbeidet:
· Ved utarbeiding av reguleringsplanar innanfor sentrumsføremål eller sentrumsnært, skal det vurderast areal til bustader/leilighetar til eldre og personar med nedsett  funksjonsemne. Dette punktet vert lagt inn i føresegn 1.1b
 
Rådet for personar med funksjonsnedsettingar sitt framlegg blei samrøystes vedteke.


Vedtak
[bookmark: Vedtak_1]Rådet for personar med funksjonsnedsettingar tek framlegg til rullering av kommuneplanens arealdel 2019-203 - fyrste gongs handsaming, planID 20200003 til orientering med følgjande innspel til planarbeidet:
· Ved utarbeiding av reguleringsplanar innanfor sentrumsføremål eller sentrumsnært, skal det vurderast areal til bustader/leilighetar til eldre og personar med nedsett  funksjonsemne. Dette punktet vert lagt inn i føresegn 1.1b


--- slutt på saksprotokoll ---
________________________________________________________________________
[bookmark: UtvalgsNavn_2][bookmark: MØTESAKSNR_2][bookmark: MøteDato_2]Plan- og miljøutvalet si handsaming av sak 69/2025 i møtet den 21.05.2025
Røysting
[bookmark: Behandling_2]Endringsforslag frå Ane Killingtveit (SP):
Ta ut byggjeområde i KBA9, eigedom 136/1, og gjera om til LNF.
 
Endringsforslag frå Tone Edland (SP):
Omsynssone villrein på Grungedalstangen vert teikna tilsvarande dagens kommuneplan.
 
Endringsforslag frå Irja Godal (VTB):
Føresegnene 2.11.8. Kombinert formål næring/bustad/fritids-og turistformål KBA10
Innanfor formålet kan det etablerast bygg og anlegg for bustad, turistbedrifter, eller leilegheiter for sal og utleige, campingplasser, hotell og annan type overnattingstilbod. I eksisterande massetak på Moldåshaugen kan det etablerast næring.
 
Endringsforslag frå Svein Henry Ekre (AP):
Kråmvikvegen, Songavegen, Bordalsvegen og Vådalen skal vera stengt for ålmenta fram til 1. juni med adgang til forlenging til 15. juni om naudsynt i høve til villreinen.
 
Framlegg frå plan- og miljøutvalet:
1. Endringsforslag frå eldrerådet, kulepunkt 1  og rådet for personar med nedsett funkjsonsemne skal takast med:
· Ved utarbeiding av reguleringsplanar innanfor sentrumsføremål eller sentrumsnært, skal det vurderast areal til bustader/leilighetar til eldre og personar med nedsett  funksjonsemne. Dette punktet vert lagt inn i føresegn 1.1b.
2. Endringsforslag frå eldrerådet, kulepunkt 2 skal takast med:
· Det er viktig at det vert planlagt universelt utforma turveg rundt Ormetjønn. Dette skal innarbeidast i føresegnene.
 
Kommunedirektøren sitt framlegg blei samrøystes vedteke.
 
Endringsforslaget frå Ane Killingtveit (SP) blei samrøystes vedteke.
 
Endringsforslaget frå Tone Edland (SP) blei samrøystes vedteke.
 
Endringsforslaget frå Irja Godal (VTB) blei vedteke med 6 mot 1 røyst.
 
Endringsforslaget frå Svein Henry Ekre (AP) blei vedteke med 4 mot 3 røyster.
 
Framlegget frå plan- og miljøutvalet, punkt 1 blei samrøystes vedteke.
 
Framlegget frå plan- og miljøutvalet, punkt 2 blei vedteke med 5 mot 2 røyster.
 
 


Vedtak
[bookmark: Vedtak_2]Framlegg til Kommuneplanens arealdel, vert sendt ut på høyring og lagt ut til offentleg ettersyn 
i medhald av pbl § 12-10, med fylgjande endringar:
· Næringsområde i Åmot NÆ3 vert utvida i samsvar med dagens KDP.
· Ta ut byggjeområde i KBA9, eigedom 136/1, og gjera om til LNF.
· Omsynssone villrein på Grungedalstangen vert teikna tilsvarande dagens kommuneplan.
· Føresegnene 2.11.8. Kombinert formål næring/bustad/fritids-og turistformål KBA10
Innanfor formålet kan det etablerast bygg og anlegg for bustad, turistbedrifter, eller leilegheiter for sal og utleige, campingplasser, hotell og annan type overnattingstilbod. I eksisterande massetak på Moldåshaugen kan det etablerast næring.
· Kråmvikvegen, Songavegen, Bordalsvegen og Vådalen skal vera stengt for ålmenta fram til 1. juni med adgang til forlenging til 15. juni om naudsynt i høve til villreinen.
· Ved utarbeiding av reguleringsplanar innanfor sentrumsføremål eller sentrumsnært, skal det vurderast areal til bustader/leilighetar til eldre og personar med nedsett  funksjonsemne. Dette punktet vert lagt inn i føresegn 1.1b.
· Det er viktig at det vert planlagt universelt utforma turveg rundt Ormetjønn. Dette skal innarbeidast i føresegnene.
 
Saksordførar: Irja Godal (VTB)


--- slutt på saksprotokoll ---
________________________________________________________________________
[bookmark: UtvalgsNavn_3][bookmark: MØTESAKSNR_3][bookmark: MøteDato_3]Kommunestyret si handsaming av sak 49/2025 i møtet den 27.05.2025
Røysting
[bookmark: Behandling_3]Kommunestyret fann samrøystes Øystein Høgetveit gild i saka, jf. FVL § 6, 2. ledd.
 
Tilleggsframlegg frå Bertin Bjåen (Ap):
Kråmvikvegen, Songavegen, Bordalsvegen og Vådalen skal vera stengt for ålmenta fram til 15.juni, slik ad-hoc utvalet foreslår.
 
Endringsframlegg frå Tone Edland (Sp):
I punktet 5. Landbruk, natur og friluftsliv
5.1. e) For å redusere ferdsel i villreinen sine kalvingsområde skal Kromvikvegen, Songavegen og Bordalsvegen  haldast stengt for motorisert ferdsel frå 20.04. - 15.06.. Forbodet gjeld ikkje trafikk i samband med stadbunden næring i perioden og for fastbuande på Møsstrond i perioden 01.03. - 15.06.
 
5.4 Spreidd utbygging i LNF-område (§11-11 nr. 2) Områda sett av til spreidd bustadbygging og næring kring Møsstrond vert vidareført.
 
Framlegg frå Irja Godal (VTB):
Pkt. 5.1.f For å redusere ferdsel i villreinen sine kalvingsområde skal vegen til Vådalen og Farastadtippen/»Ørneredet» haldast stengt for allmenn ferdsel frå 20.4. til 15.6. Forbodet gjeld ikkje trafikk i samband med stadbunden næring i perioden 1.6.-15.6.
• Endringsframlegg i framlegg til punkt 5.3 Retningsliner for dispensasjonar for spreidd utbygging av næring, bustad og fritidsbustad, fyrste strekpunkt:
- Fritidsbustad: Tiltaket stør opp under investeringar i landbruk, og busetting ved at sal av eigedom kan løyse ut tomt til seljar.
 
Framlegg frå Suhail Mushtaq (DNI):
Det må komme tydelig frem hvordan tiltakene/endringen i arealplanen bidrar til å oppnå målene i samfunnsdelen.
 
Røysting:
Plan- og miljøutvalets framlegg punkt vedkomande dato for opning av vegane blei sett opp mot framlegget til Bjåen. Bjåens framlegg blei vedteke med 22 mot 3 røyster.
Resten av plan- og miljøutvalets framlegg blei samrøystes vedteke.
Mushtaqs framlegg fall med 17 mot 8 røyster
Godals framlegg vedkomande pkt. 5.1e blei samrøystes vedteke
Godals framlegg vedkomande pkt. 5.3  fall med 17 mot 8 røyster.
Edlands framlegg vedkomande pkt. 5.1e blei vedteke med 23 mot 2 røyster
Edlands framlegg vedkomande pkt. 5.4  blei samrøystes vedteke
 
Oversikt over røystinga:
	 Tilleggsforslag frå Ap mot Innstilling  frå Plan- og miljøutvalet (Punkt 1) 
	 Tilleggsforslag frå Ap 

	 Tilleggsforslag frå Ap 22 
	 Innstilling  frå Plan- og miljøutvalet (Punkt 1) 3 

	 VINJE TVERRPOLITISKE BYGDELISTE (4/4) 
 Irja Helene Godal  
 Silje Vaagen  
 Bjørnar Kalbach Christensen  
 Børge Skårdal  
 SENTERPARTIET (8/8) 
 Liv Sigrun Nykos Midtun  
 Jon Rikard Kleven  
 Herdis Lien  
 Kjetil Nessæther  
 Tone Edland  
 Nils Ole Lien  
 Birgit Tveito  
 Ragnhild Sølberg  
 SOSIALISTISK VENSTREPARTI (4/4) 
 Ingerid Hayes  
 Stine Beate Mondal Ljostad  
 Øystein Høgetveit  
 Kari Omdal Tveito  
 ARBEIDERPARTIET (2/3) 
 Bertin Bjåen  
 Reidun Hyttedalen  
 INDUSTRI- OG NÆRINGSPARTIET (1/1) 
 Knut Erik Jordstøyl  
 DET NORSKE INDUSTRIPARTIET (2/3) 
 Suhail Mushtaq  
 Vetle Frantzen  
 FRAMSTEGSPARTIET (1/1) 
 Bjørn Ronny Jervsjø  
	 ARBEIDERPARTIET (1/3) 
 Kjellfrid Neset  
 HØGRE (1/1) 
 Liv Bente Tvenge  
 DET NORSKE INDUSTRIPARTIET (1/3) 
 Hans Martin Huse  


 
	 Forslag frå S. Mushtaq (DNI) 
	 Fallen 

	 FOR 8 
	 MOT 17 

	 FRAMSTEGSPARTIET (1/1) 
 Bjørn Ronny Jervsjø  
 VINJE TVERRPOLITISKE BYGDELISTE (2/4) 
 Børge Skårdal  
 Bjørnar Kalbach Christensen  
 DET NORSKE INDUSTRIPARTIET (3/3) 
 Vetle Frantzen  
 Hans Martin Huse  
 Suhail Mushtaq  
 HØGRE (1/1) 
 Liv Bente Tvenge  
 INDUSTRI- OG NÆRINGSPARTIET (1/1) 
 Knut Erik Jordstøyl  
	 SOSIALISTISK VENSTREPARTI (4/4) 
 Kari Omdal Tveito  
 Øystein Høgetveit  
 Stine Beate Mondal Ljostad  
 Ingerid Hayes  
 SENTERPARTIET (8/8) 
 Kjetil Nessæther  
 Liv Sigrun Nykos Midtun  
 Tone Edland  
 Herdis Lien  
 Nils Ole Lien  
 Birgit Tveito  
 Ragnhild Sølberg  
 Jon Rikard Kleven  
 VINJE TVERRPOLITISKE BYGDELISTE (2/4) 
 Irja Helene Godal  
 Silje Vaagen  
 ARBEIDERPARTIET (3/3) 
 Reidun Hyttedalen  
 Bertin Bjåen  
 Kjellfrid Neset  


 
	 Forslag frå I. H. Godal (VTB) (Punkt 2) 
	 Fallen 

	 FOR 8 
	 MOT 17 

	 VINJE TVERRPOLITISKE BYGDELISTE (4/4) 
 Børge Skårdal  
 Silje Vaagen  
 Irja Helene Godal  
 Bjørnar Kalbach Christensen  
 DET NORSKE INDUSTRIPARTIET (3/3) 
 Hans Martin Huse  
 Suhail Mushtaq  
 Vetle Frantzen  
 INDUSTRI- OG NÆRINGSPARTIET (1/1) 
 Knut Erik Jordstøyl  
	 SENTERPARTIET (8/8) 
 Ragnhild Sølberg  
 Kjetil Nessæther  
 Birgit Tveito  
 Jon Rikard Kleven  
 Liv Sigrun Nykos Midtun  
 Tone Edland  
 Nils Ole Lien  
 Herdis Lien  
 FRAMSTEGSPARTIET (1/1) 
 Bjørn Ronny Jervsjø  
 ARBEIDERPARTIET (3/3) 
 Bertin Bjåen  
 Kjellfrid Neset  
 Reidun Hyttedalen  
 SOSIALISTISK VENSTREPARTI (4/4) 
 Ingerid Hayes  
 Kari Omdal Tveito  
 Øystein Høgetveit  
 Stine Beate Mondal Ljostad  
 HØGRE (1/1) 
 Liv Bente Tvenge  


 
	 Endringsforslag frå T. Edland (Sp) (Punkt 1) 
	 Vedteke 

	 FOR 23 
	 MOT 2 

	 ARBEIDERPARTIET (3/3) 
 Bertin Bjåen  
 Reidun Hyttedalen  
 Kjellfrid Neset  
 SENTERPARTIET (8/8) 
 Nils Ole Lien  
 Jon Rikard Kleven  
 Herdis Lien  
 Ragnhild Sølberg  
 Tone Edland  
 Kjetil Nessæther  
 Liv Sigrun Nykos Midtun  
 Birgit Tveito  
 SOSIALISTISK VENSTREPARTI (4/4) 
 Stine Beate Mondal Ljostad  
 Kari Omdal Tveito  
 Ingerid Hayes  
 Øystein Høgetveit  
 FRAMSTEGSPARTIET (1/1) 
 Bjørn Ronny Jervsjø  
 VINJE TVERRPOLITISKE BYGDELISTE (4/4) 
 Bjørnar Kalbach Christensen  
 Silje Vaagen  
 Børge Skårdal  
 Irja Helene Godal  
 HØGRE (1/1) 
 Liv Bente Tvenge  
 DET NORSKE INDUSTRIPARTIET (2/3) 
 Hans Martin Huse  
 Suhail Mushtaq  
	 DET NORSKE INDUSTRIPARTIET (1/3) 
 Vetle Frantzen  
 INDUSTRI- OG NÆRINGSPARTIET (1/1) 
 Knut Erik Jordstøyl  




Vedtak
[bookmark: Vedtak_3]Framlegg til Kommuneplanens arealdel, vert sendt ut på høyring og lagt ut til offentleg ettersyn 
i medhald av pbl § 12-10, med fylgjande endringar:
 
1. Næringsområde i Åmot NÆ3 vert utvida i samsvar med dagens KDP.
2. Ta ut byggjeområde i KBA9, eigedom 136/1, og gjera om til LNF.
3. Omsynssone villrein på Grungedalstangen vert teikna tilsvarande dagens kommuneplan.
4. Føresegnene 2.11.8. Kombinert formål næring/bustad/fritids-og turistformål KBA10
Innanfor formålet kan det etablerast bygg og anlegg for bustad, turistbedrifter, eller leilegheiter for sal og utleige, campingplasser, hotell og annan type overnattingstilbod. I eksisterande massetak på Moldåshaugen kan det etablerast næring.
5. Kråmvikvegen, Songavegen, Bordalsvegen og Vådalen skal vera stengt for ålmenta fram til 15. juni.
6. Ved utarbeiding av reguleringsplanar innanfor sentrumsføremål eller sentrumsnært, skal det vurderast areal til bustader/leilighetar til eldre og personar med nedsett  funksjonsemne. Dette punktet vert lagt inn i føresegn 1.1b.
7. Det er viktig at det vert planlagt universelt utforma turveg rundt Ormetjønn. Dette skal innarbeidast i føresegnene.
8. Pkt. 5.1.f For å redusere ferdsel i villreinen sine kalvingsområde skal vegen til Vådalen og Farastadtippen/»Ørneredet» haldast stengt for allmenn ferdsel frå 20.4. til 15.6. Forbodet gjeld ikkje trafikk i samband med stadbunden næring i perioden 1.6.-15.6.
9. I punktet 5. Landbruk, natur og friluftsliv
5.1. e) For å redusere ferdsel i villreinen sine kalvingsområde skal Kromvikvegen, Songavegen og Bordalsvegen  haldast stengt for motorisert ferdsel frå 20.04. - 15.06.. Forbodet gjeld ikkje trafikk i samband med stadbunden næring i perioden og for fastbuande på Møsstrond i perioden 01.03. - 15.06.
10. 5.4 Spreidd utbygging i LNF-område (§11-11 nr. 2) Områda sett av til spreidd bustadbygging og næring kring Møsstrond vert vidareført.


--- slutt på saksprotokoll ---
________________________________________________________________________

Vedtak

Plan- og
planvask:

1.Ta ut byggeomrader for fritidsbusetnad i KPA og KDP.

2. Fjerne resterande kvoter for hytter SH —omrader | KPA og KDP (omlag 100 tomter).

3. Setje i gang prosess med sja pa ei oppheving av urealiserte, gamle reguleringsplanar med
fritidsfgremal

a.19970002 - 111/15 Nystog

b. 20020001 - 57/1 Kjpytevikje

4.Gai dialog med grunneigar og undersgke anledninga til 4 redusere potensialet i
reguleringsplanen for 20110016 Vamark 92/2.

ljputvalet ber administrasjonen arbeide vidare med fylgjande punkt knytt til

